ভেরাজ্জানো-ন্যারোস সেতু
ভেরাজ্জানো-ন্যারোস সেতু হল একটি সাসপেনশন সেতু, যা নিউ ইয়র্ক শহরের বরো স্ট্যাটেন আইল্যান্ড ও ব্রুকলিনকে সংযুক্ত করে। এটি আবদ্ধ উচ্চ নিউইয়র্ক উপসাগরকে নিম্ন নিউইয়র্ক উপসাগর ও আটলান্টিক মহাসাগরের সঙ্গে সংযুক্তকারী জলভাগ ন্যারোসকে অতিক্রম করে। এটি ন্যারোসকে অতিক্রমকারী একমাত্র স্থায়ী পরিবহন সংযোগ। দ্বিতল-মেঝে বিশিষ্ট সেতুটি ২৭৮ নং আন্তঃরাজ্য মহাসড়কের ১৩ টি লেন বহন করে, যার মধ্যে উপরের স্তর বা মেঝেতে সাতটি লেন ও নীচের স্তর বা মেঝেতে ছয়টি লেন রয়েছে। স্প্যানটি জিওভান্নি দ্য ভেরাজ্জানোর নামে নামকরণ করা হয়েছে, যিনি ১৫২৪ সালে নিউ ইয়র্ক পোতাশ্রয় ও হাডসন নদীতে প্রবেশকারী প্রথম ইউরোপীয় অভিযাত্রী ছিলেন।